Олег Хлебников
Ето ни
лелки и чичковци кротки…

Превод от руски: Кирил Кадийски, —

chitanka.info

Ето ни — лелки и чичковци кротки,

свикнали вече с всякакви водки,

дето на гости с мрачни лица

плашат обърканите деца.

Каквито искахме — такива станахме,

само от искане дето се схванахме;

децата се крият в майчините поли,

само щом ни зърнат, че сме дошли.

Друг изход няма: да станем самите

бащи — и ние като бащите —

после деди, и пръст след това —

мила и родна. С руска трева.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.